
NARVA LINNAVALITSUSE
LINNAVARA- JA MAJANDUSAMET

ÕIEND

linnavara tasuta kasutusse andmise kohta







                                                30.11.2005.a

Narva Linnavalitsusele laekus avaldus kardiklubi STK juhatajalt Alexander Laryushin, isikukood 35208223729, palvega osutada kaasabi spordiklubi arendamiseks vajalike ruumide, üldpindalaga 200-300 m2, eraldamisel. Klubil on 18 karti, kuid piisavate pindade puudumise tõttu saab klubis tegeleda mitte üle 10 inimese.

Klubi juhatus palub arutada võimalust anda klubi kasutusse Narvas Vaivara 8 ning Kerese 20 hoonetes asuvad ruumid.

Vaivara 8 hoone ei ole linnavara. Kerese 20 hoone keldriruumi kavatseb Kultuuriosakond kasutada oma arhiivina.

Linnavara- ja Majandusamet tegi klubi juhatusele ettepaneku tutvuda Narvas Haigla tn 6 hoones asuvate keldriruumidega.

                       Ruumide üldpind
303,9 m2


Arvestuslik üüritasu
534,85 krooni kuus

Klubi juhatus taotleb antud ruumide tasuta kasutusse andmist ning on valmis viima need klubi tööks vajalikku seisukorda omal kulul. Seoses spordiklubi reorganiseerimisega palutakse sõlmida ajutine üürileping füüsilise isikuga Alexander Laryushin. Antud taotlust toetab Kultuuriosakonna juhataja asetäitja Dmitri Vergun.

Vastavalt “Linnavara kasutusse andmise korra” punktidele 5.2, 5.2.2, 7.2, 7.2.6, 46, 46.4 võib Linnavalitsuse korralduse alusel avaliku enampakkumiseta või eelläbirääkimisteta pakkumiseta  linnavara kasutusse anda tasuta või tavalisest madalama tasu eest tähtajaga kuni 5 aastat või tähtajatult mittetulundusühingutele.

Avaldaja arvates seisneb linna huvi noorte seas tehnikaspordiala edendava isiku toetamises.

Küsimust arutati Narva Linnavalitsuse linnavarakomisjoni istungil 08.09.2005.a (protokoll  nr 13) ja otsustati:

Pöörduda tagasi antud küsimuse arutamise juurde pärast spordiklubi täielikku reorganiseerimist.

Alates 24.10.2005.a on mittetulundusühingute ja sihtasutuste registrisse kantud MTÜ KLEST RACING.STK, registrikood 80228183, juhatuse liige Alexander Laryushin.

